Public procurement notice: Contract Notice
Published: 2025-09-26
Buyer: Tranemosegård afdeling 13, v/D.S.I. Tranemosegård, c/o 
BO-VEST
Country: DK
Region: DK012
Contract type: Services
Procedure: Negotiated with prior call for competition
CPV classification: 71210000 | 71220000 | 71300000 | 71320000 | 71521000: Construction-site supervision services
Estimated value: 90000000 DKK
Submission deadline: 2025-10-24
Award criteria: price, quality

Technical requirements: Efter modtagelse af de indledende tilbud afholder ordregiver individuelle præsentationsrunder med tilbudsgiverne, der rettidigt har afleveret et indledende tilbud, vedrørende besvarelserne af de kvalitative underkriterier. Præsentationsrunden er nærmere beskrevet i udbudsbetingelserne. 
Derefter afholder ordregiver individuelle forhandlingsmøder med alle tilbudsgivere, der rettidigt har afleveret et indledende tilbud. Forhandlingerne gennemføres i overensstemmelse med ligebehandlingsprincippet, og alle tilbudsgivere får tildelt den samme tid til forhandlinger med ordregiver. Der anvendes ikke successive faser med henblik på at begrænse antallet af tilbud der skal forhandles. Efter forhandlingerne kan ordregiver udsende et revideret udbudsmateriale med henblik på et yderligere indledende eller endeligt tilbud. Tilbudsgivere vil på samme tid blive informeret herom med opfordring til at afgive indledende eller endeligt tilbud. 
Ordregiver forbeholder sig retten til at tildele kontrakten på baggrund af det indledende tilbud, og ordregiver gør samtidig tilbudsgiver opmærksom på, at ordregiver forventer, hvis muligt på baggrund af de modtagne tilbud, at tildele kontrakten på baggrund af det indledende tilbud. Ordregiver opfordrer derfor tilbudsgiver til ikke at tage forbehold i sit indledende tilbud, herunder tage forbehold for gennemførelsen af en forhandlingsfase. 
Ordregiver yder ikke deltagelsesvederlag til tilbudsgiverne.
Forhandlingsforløbet er nærmere beskrevet i udbudsbetingelserne Bilag B (Yderligere oplysninger) og Bilag C (Forhandlingsplan) til udbudsbetingelserne.
Ordregiver udbyder med udbudsbekendtgørelsen og det øvrige udbudsmateriale en aftale om teknisk rådgivning og bistand som totalrådgivning i forbindelse med renoveringen af ordregivers lavhuse (4 etager plus kælder) samt tilhørende nære udearealer. Totalrådgiverudbuddet udbydes efter udbudsproceduren udbud med forhandling efter udbudsloven. 
Den nordlige side af Strandesplanaden i Brøndby Strand rummer syv almene boligafdelinger med i alt cirka 2.600 boliger fordelt på højhuse, lavhuse og rækkehuse. Områdets samlede areal er på cirka 50 hektar inklusive bebygget areal. Bebyggelsen kaldes i daglig tale for Brøndby Strand Parkerne.
De i alt fire boligselskaber i Brøndby Strand Parkerne, herunder det almene boligselskab Tranemosegård, har igangsat et arbejde med en fælles helhedsplan for hele bebyggelsen samt afdelingsspecifikke helhedsplaner for hver enkelt afdeling. Arbejdet er igangsat ud fra tilkendegivelser fra Landsbyggefonden om, at renoveringsarbejdet for bebyggelsen bør færdiggøres i så vid udstrækning som muligt med denne helhedsplan, som betegnes HP4. Landsbyggefonden har desuden tilkendegivet, at arbejdet (som under de tidligere helhedsplaner, HP1-HP3) skal foregå koordineret mellem alle involverede boligafdelinger, og efter en overordnet arkitektonisk plan. Bebyggelsen omfatter tre forskellige bygningstyper til beboelse: Rækkehuse i 2 etager, lavhusblokke i 4 etager, samt i alt 12 højhuse i 16 etager. De fem østligst beliggende højhuse (inkl. det ene af ordregivers fire højhuse) indeholdt PCB i høje koncentrationer og er nu nedrevet. For de resterende syv højhuse pågår projekteringen i skrivende stund. Både lavhuse og de tilbageværende højhuse indeholder PCB (under grænseværdien for indeluften), klorerede paraffiner, bly i malinger og asbest i de lette facadepartier. Der kan eventuelt forekomme andre miljøfarlige stoffer, der endnu ikke er undersøgt for.
Den udbudte totalrådgiveropgave omfatter totalrådgivning i alle projektfaser til og med 1-års eftersynet i henhold til YBL 18. Opgaven omfatter et boligareal på ca. 75.000 m2 kvm fordelt på ordregivers 748 boliger. En del af fællesarealerne, herunder foyer og trapperum, vil indgå i projektet, hvor det præcise omfang fastlægges som en del af rådgiverydelsen. Projektet forventes udført i hovedentreprise efter udbudsproceduren udbud med forhandling. Projektet gennemføres derudover i 6 etaper. Beboerne vil blive genhuset under renoveringen af lavhusene. De samlede håndværkerudgifter for gennemførelsen af projektet er estimeret til ca. kr. 1,42 mia. inkl. moms, og den samlede økonomiske ramme for projektet er ca. kr. 1,75 mia. inkl. moms. Lokalplanen forventes politisk vedtaget i andet kvartal 2026 og forventes endeligt godkendt efter sommerferien 2026. Projektet er støttet af Landsbyggefonden. Projektet er beliggende på følgende adresser (alle i 2660 Brøndby Strand): Tranumparken 9-33, Kisumparken 64-122, Kisumparken 63-121 og Ulsøparken 8-32. 
Der er udarbejdet en fælles designmanual for projektet, som udgør grundlaget for alle aftaler under HP4, herunder den udbudte totalrådgiveraftale, og som er rammesættende for projekteringen af alle etaper. For totalrådgiveropgaven gælder endvidere en særlig kompleks bygherreorganisation samt et stort fokus på inddragelse af beboerdemokratiet i de involverede almene boligafdelinger. For yderligere oplysninger om totalrådgiverudbuddet henvises til det samlede udbudsmateriale, herunder særligt udbudsbetingelsernes afsnit 1.
Ansøger skal indgive det fælles europæiske udbudsdokument (herefter ESPD) med angivelse af følgende oplysninger:
-	Ansøgers samlede årsomsætning i det seneste disponible regnskabsår.
Ansøger kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.
Baserer ansøgere sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at ansøger og de pågældende enheder hæfter solidarisk for kontraktens gennemførelse.
ESPD fungerer som et foreløbigt bevis for, at ansøger opfylder kravene til egnethed i relation til økonomisk og finansiel kapacitet.
Inden tildelingsbeslutningen skal den ansøger, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i det seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som minimumskrav kræves en samlet årlig omsætning på mindst DKK 80 mio. i det seneste disponible årsrapport/årsregnskab. Såfremt ansøger baserer sig på andre enheders formåen, beregnes omsætningen som ansøger og disse andre enheders samlede omsætning i det seneste disponible årsrapport/årsregnskab. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i det seneste disponible årsrapport/årsregnskab. Oplysningerne angives i ESPD afsnit IV.B.
Ansøger skal indgive ESPD med angivelse af følgende oplysninger:
-	En liste over de 5 betydeligste sammenlignelige ydelser, som ansøger har udført i løbet af de sidste 3 år inden ansøgningsfristen. 
Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, om kravene til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen.
Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke ydelser, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi ydelserne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet.
Der kan maksimalt angives 5 referencer, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 5 referencer, vil der alene blive lagt vægt på de 5 nyeste referencer. Referencer herudover vil blive set bort fra. Såfremt det ikke kan afgøres, hvilke referencer, der er de nyeste 5 referencer, vil referencerne blive udvalgt ved lodtrækning. Hver reference må maksimalt være 1 A4 side med minimum fontstørrelse 10. Såfremt det tilladte sideantal overskrides, vil der alene blive lagt vægt på den første side pr. reference. 
Ansøger kan i dette udbud basere sig på andre aktørers tekniske og/eller faglige formåen for at opfylde egnethedskravene, herunder til brug for udvælgelsen. Den/de aktør(er), der stiller sin tekniske- og/eller faglige formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.
Baserer ansøger sig på andre enheders uddannelsesmæssige og faglige kvalifikationer eller faglige erfaringer vedrørende udførelsen af konkrete dele af ydelserne, som kontrakten omfatter, skal de konkrete dele af ydelserne under kontrakten udføres af den enhed, som ansøger baserer sig på.
ESPD fungerer som et foreløbigt bevis for, at ansøger opfylder kravene til egnethed i relation til teknisk og faglig kapacitet.
Inden tildelingsbeslutningen skal den ansøger, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Ansøger vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer af de ydelser, som aftalen omfatter. 
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser. Ved ”sammenlignelige ydelser” forstås rådgivningsopgaver af tilsvarende størrelse (målt på håndværkerudgifter og areal), kompleksitet og indhold som den udbudte opgave i nærværende udbudsbekendtgørelse.
Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, vurderes det i hvor høj grad referencerne tilsammen dokumenter relevant erfaring med at levere de konkret efterspurgte ydelser. Ordregiver vil ved udvælgelsen lægge særlig vægt på følgende:
1.	Opgaver, der involverer renovering af lavhuse. Referencer omhandlende facaderenovering vægter i den forbindelse højere end andre typer af renovering. 
2.	Opgaver med samarbejdsformer og processer med samme karakteristika som den udbudte opgave, dvs. med en kompleks bygherreorganisation i den almene sektor, støttet af Landsbyggefonden og med samarbejde med beboerdemokrati ud fra en fælles helhedsplan.
3.	Byggeprojekter, der involverer håndtering af miljøfarlige stoffer, herunder bl.a. PCB og asbest. 
4.	Byggeprojekter, der involverer driftsvenlige løsninger og særlige facadekrav dikteret af lokalplanen.
5.	Opgaver, der involverer grønne tiltag, særligt solceller i kombination med bygningsbatterier.
6.	Opgaver, der involverer udskiftning af installationer.
Såfremt kontrakten tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget. Skabelon til brug herfor er vedlagt udbudsbetingelserne. 
Kontrakten stiller krav til forsikringer. Kontrakten indeholder bl.a. klausuler om fortrolighed og kontakt til pressen samt persondata, habilitet, cybersikkerhed, overholdelse af sociale klausuler, opsigelsesadgang og betingelser.

Eligibility requirements: Ansøger skal indgive det fælles europæiske udbudsdokument (herefter ESPD) med angivelse af følgende oplysninger:
-	Ansøgers samlede årsomsætning i det seneste disponible regnskabsår.
Ansøger kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.
Baserer ansøgere sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at ansøger og de pågældende enheder hæfter solidarisk for kontraktens gennemførelse.
ESPD fungerer som et foreløbigt bevis for, at ansøger opfylder kravene til egnethed i relation til økonomisk og finansiel kapacitet.
Inden tildelingsbeslutningen skal den ansøger, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i det seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som minimumskrav kræves en samlet årlig omsætning på mindst DKK 80 mio. i det seneste disponible årsrapport/årsregnskab. Såfremt ansøger baserer sig på andre enheders formåen, beregnes omsætningen som ansøger og disse andre enheders samlede omsætning i det seneste disponible årsrapport/årsregnskab. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i det seneste disponible årsrapport/årsregnskab. Oplysningerne angives i ESPD afsnit IV.B.
Ansøger skal indgive ESPD med angivelse af følgende oplysninger:
-	En liste over de 5 betydeligste sammenlignelige ydelser, som ansøger har udført i løbet af de sidste 3 år inden ansøgningsfristen. 
Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, om kravene til teknisk og faglig kapacitet er opfyldt, jf. nedenfor. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen.
Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke ydelser, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi ydelserne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet.
Der kan maksimalt angives 5 referencer, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 5 referencer, vil der alene blive lagt vægt på de 5 nyeste referencer. Referencer herudover vil blive set bort fra. Såfremt det ikke kan afgøres, hvilke referencer, der er de nyeste 5 referencer, vil referencerne blive udvalgt ved lodtrækning. Hver reference må maksimalt være 1 A4 side med minimum fontstørrelse 10. Såfremt det tilladte sideantal overskrides, vil der alene blive lagt vægt på den første side pr. reference. 
Ansøger kan i dette udbud basere sig på andre aktørers tekniske og/eller faglige formåen for at opfylde egnethedskravene, herunder til brug for udvælgelsen. Den/de aktør(er), der stiller sin tekniske- og/eller faglige formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.
Baserer ansøger sig på andre enheders uddannelsesmæssige og faglige kvalifikationer eller faglige erfaringer vedrørende udførelsen af konkrete dele af ydelserne, som kontrakten omfatter, skal de konkrete dele af ydelserne under kontrakten udføres af den enhed, som ansøger baserer sig på.
ESPD fungerer som et foreløbigt bevis for, at ansøger opfylder kravene til egnethed i relation til teknisk og faglig kapacitet.
Inden tildelingsbeslutningen skal den ansøger, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Ansøger vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer af de ydelser, som aftalen omfatter. 
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser. Ved ”sammenlignelige ydelser” forstås rådgivningsopgaver af tilsvarende størrelse (målt på håndværkerudgifter og areal), kompleksitet og indhold som den udbudte opgave i nærværende udbudsbekendtgørelse.
Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, vurderes det i hvor høj grad referencerne tilsammen dokumenter relevant erfaring med at levere de konkret efterspurgte ydelser. Ordregiver vil ved udvælgelsen lægge særlig vægt på følgende:
1.	Opgaver, der involverer renovering af lavhuse. Referencer omhandlende facaderenovering vægter i den forbindelse højere end andre typer af renovering. 
2.	Opgaver med samarbejdsformer og processer med samme karakteristika som den udbudte opgave, dvs. med en kompleks bygherreorganisation i den almene sektor, støttet af Landsbyggefonden og med samarbejde med beboerdemokrati ud fra en fælles helhedsplan.
3.	Byggeprojekter, der involverer håndtering af miljøfarlige stoffer, herunder bl.a. PCB og asbest. 
4.	Byggeprojekter, der involverer driftsvenlige løsninger og særlige facadekrav dikteret af lokalplanen.
5.	Opgaver, der involverer grønne tiltag, særligt solceller i kombination med bygningsbatterier.
6.	Opgaver, der involverer udskiftning af installationer.
Såfremt kontrakten tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget. Skabelon til brug herfor er vedlagt udbudsbetingelserne. 
Kontrakten stiller krav til forsikringer. Kontrakten indeholder bl.a. klausuler om fortrolighed og kontakt til pressen samt persondata, habilitet, cybersikkerhed, overholdelse af sociale klausuler, opsigelsesadgang og betingelser.
Der henvises til udbudsbetingelsernes Bilag A, afsnit 1.1.
Der henvises til udbudsbetingelsernes Bilag A, afsnit 1.2.
Der henvises til udbudsbetingelsernes Bilag A, afsnit 1.3.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: Klage over ikke at være blevet udvalgt skal være indgivet til Klagenævnet for
Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4. 4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstillperioden, jf. lovens § 6, stk. 4. I tilfælde hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds e-mailadresse er klfu@naevneneshus.dk. Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.
Jf. afsnit 2.1 i denne udbudsbekendtgørelse.

Winner: Publications Office of the European Union